| MAWL GERDD 


| ER CLOD I'R LLONG FAWR 
N GmRBïad :maSuH na 
' Cenir ar “ Duhe of Yrs March.” | 


L Clywch hanes llong anfertho!, 
Ŵ Ryfeddol iawn o fawr ; ê 
ii O fewn i borth Caergybi, 
t| Yr hon gaf nodi'n awr :— 
Mae hon yn llong o haiarn, 
í Mor gadarn yw i gyd; 
h . Na welwyd trwy'r gre'digaeth, 
MW. Mo'i bath er dechreu'r byd. 
i BYRDWN. 
Rwy'n nesu at y nod, 
| Cerdd newydd fydd i fod; 
i I'r Llong “ GREAT EASTERN” canaf, 
NN Os gallaf, clymaf glod. 


Mae hon yn llong o haiarn, 
O gadarn waith i gyd; 
Dau gant a deg ar hugain, 
O latheni yw ei hyd ; 
Wyth lath ar hugain hefyd, 
Ond troedfedd yw ei lled ; 
Mae hon yn gwarter milltir, 
O'i chwmpas cywir cred, 
Rwy'n nesu at y nod, gc. 


Mae'n ugain llath o uchder, 
Uwch dyfnder gwyllt y don; 

Î A chwech o fastus welwch, 

Drwy harddwch mawr ar hon; 

Chwe' mil a phumcant hefyd, 
A'u nodi i gyd yn iawn; 
O liain lawn latheni, 
Pan byddo ei hwyliau'n llawn, 
Rwy'n nesu at y nod, &c. 1 


. Mae'n llawn chwe' mil ar hugain, 
O dunelli cadwn go' : 
Rhwng pwysau y Peirianau 
A llwyth y llong a'r glo; 
Deg o angorion heíyd, 
Chain Cable wyth gant o hyd : 
A hyny o lawn wrydau, 
Medd geiriau gwir i gyd, 
Rwy'n nesu at y uod, &c. 
Rhaid bod y llong aruthrol 
Anferthol iawn i fod; 
Yn werth bron iawn i fyrddiwn, 
Pan enwn ni bob nod ; 
Mae sgrew a'r paddles i'w gweithio, 
A gwynt i'w hwylio hi; 
Gall gario deg o filoedd, 
O filwyr braf mewn bri, 
Rwy'n nesu at y nod, &c. 


Mae megis tref nofiedig, 
Uwch dyfnder dig y don ; 
Llong ddwbwl gaaarn gyflawn, 
A hynod iawn yw hon; 
Fe hwylia o ddeunaw milldir, 
I ugain medd rhai'n wir; 
Aiff i'r Americ felly, 
A hyny cyn bo hir, 
Rwy'n nesu at y nod, &c. 
Dwy fil ac wyth gant hefyd, 
Yw'r Llestr braf ger bron ; 
O bywer hoff geffylau, 
Mi a'u henwa'r adeg hon ; 








Bydd gas a phob peth yno, 
At eu goleuo'n glir ; 
Bydd canoedd arni o ddynion, 
I'w gweithio'n ddigon gwir, 
Rwy'n nesu at y nod, &c. 
Fe gluda hon bob nwyddau, 
Pellenig barthau'r byd ; 
Caiff pobl tref Caergybi, 
Fawr fri heb gelu i gyd ; 
Aiff hon yn mlaen i'w helynt, 
Mor hyfryd ar ei hynt; 
Yn erbyn grym y corwynt, 
Ac erchyll nerth y gwynt. 
Rwy'n nesu at y nod, &c. 


Pan ddaeth gerllaw Caergybi 
'Roedd pawb yn gwaeddi i gyd, 
Gan ddweyd fe ddaeth GREAT EASTERN, 
Mor braf ar hyn o bryd; 
Ceir gweled gwyr Caergybi 
Mor heini ac erioed, 
Hen bobl pedwar ugain 
Fel bechgyn ugain oed, 
Rwy'n estyn at y nod, &c. 


Ymgasglodd pob drwg ddynion 
A lladron gwaetha i'r lle, 
A merched drwg lywodraeth, 
Hyll driniaeth drwy'r holl dre'; 
O Scotland draw a'r ' Werddon 
Rai hyllion arw haid, 
Na bu fath erchyll daclau 
Er hynod ddyddiau nhaid. 
Rwy'n nesu at y nod, &c. 


Hen wraigeger llaw Caernarfon, 
Fe robiwyd hon yn rhwydd ; 

O geiniogwerth hoff o snisin, 
Hi gofia'n syn y swydd ; 

A ehollodd dyn o Amlwch, 

Gwybyddwch yntau ei bwrs : 
Wrth iddo leidio lodes, 


Yn gynes mewn disgwrs. 
Rwy'n nesu at y nod, &c. 


Roedd bwyd a died hefyd 
; Yn eithaf drud drwy'r dre'; 
Roedd rhyw gribddeilia ì'w ganfod 
Dull hynod yn y lle, 
Ni cheid dim lle i gysgu 
Heb dalu am hyny yu dyn, 
Dau swllt y nos am wely, 
Rhai hefyd fwy na hyn. 
Rwy'n nesu at y nod, &c. 


Caent. werthu'r cwrw gwaelaf, 
A'r licer gwana' i gyd, 
Gweithiasant wych gynhauaf, 
Mi brofaf hyny o bryd ; 
Rhwng Crinolines y merched, 
A'r bounets Aiss me guich, 
Roedd llawer un yn llwyddo 
I hudo Dei a Dic. 
Rwy'n nesu at y nod, &c. 


Yn awr dymunwn lwyddiant, 
T'n hardd Frenhines ni; 
Gwir anwyl ben coronog, 
A'i hanwyl deulu hi; 
Pob masnach fo ar gynydd, 
Tan nawdd ein Harglwydd Ior : 
A'r llong GREAT EASTERN lwyddo, 
Amen, i rwygo'r môr. 
Rwy'n nesu at y nod, &c. 





YwAIN MEIRION. 





